hu de hu hu hu hu hu hu en hu eo hu hu en hbs_lat hu hu en fr en hu hu hu hu hu hu hu hu hu fr hu hu de de en hu hu hu hu hu hu hu hu hu hu hu hu en
A PUBLIC RELATIONS MINŐSÉGE – HELSINKI CHARTA – CCO Magazin
A Helsinkiben tartott 1997-es Public Relations Világkongresszuson megállapodás született a Public Relations szövetségek képviselői, nevezetesen:
– az IPRA, International Public Relations Association,
– a CERP, Confédération Européenne des Relations Publiques,
– és az ICO, International Committee of Public Relations Consultancies Association
között az alábbi chartáról a Public Relations szakma minőségét és minőségének fejlesztését illetően:
A Public Relations-ben a minőséget a Public Relations szolgáltatások tulajdonságainak és jellegzetességeinek összességeként definiálhatjuk és értékelhetjük, amelyek befolyásolják, hogy e szolgáltatások képesek-e a meghatározott vagy hallgatólagos igényeket elfogadott szakmai szabványok szerint kielégíteni.
A Public Relations-t, mint szakmát a közös ismeretanyag, az elméleti felkészültség, a kutatás, az etikai szabályok és a végrehajtás ellenőrzése jellemzi. Ezek a jellemvonások kiegészítik egymást, és a minőségnek, mint szakmai fogalomnak az alapköveit alkotják.
A szakma valamennyi képviselőjének, vezetőnek, tanácsadónak, tanárnak, kutatónak és diáknak el kell ismernie a társadalom, az ügyfelek és a szakemberek által a szakma számára kialakított minőségi szabályokat. Következésképpen minden gyakorlati szakembernek és tanácsadónak törekednie kell a minőségi bizonyítvány megszerzésére, a szabványok folyamatos értékelési módszereinek alkalmazására, a végrehajtás ellenőrzésére és a minőség fejlesztésére.
Az alulírott szövetségek ezért IQPR, International Institute for Quality in Public Relations néven a minőség területén egy új, közös vállalkozás indítását határozták el.
E dokumentum aláírásával a három szövetség jóváhagyja és elfogadja a Public Relations szakma IQPR által meghatározott és közzétett minimális minőségi szabványait. E folyamatosan aktualizált szabványokat, mint a szakma alapvető minőségügyi fogalmait valamennyi gyakorlati pr-szakembernek be kell tartania.
Ez a charta kiszélesíti a Public Relations területén működő nemzetközi szövetségeknek az 1961-es Athéni Kódex közös elfogadásával indult és a 80-as években a gyakorlati pr-oktatás irányelveinek meghatározását célzó közös erőfeszítésekkel folytatódott együttműködését.
Az IPRA, a CERP és az ICO által elfogadott, a gyakorlati pr-szakembereinek számára szóló irányelveket tartalmazó és a szakma fejlesztését célzó valamennyi kódex és nyilatkozatai – így az Athéni Kódex, a Velencei/Lisszaboni Kódex és a Római Charta – továbbra is érvényben marad.
Helsinki, 1997. június 18.
Roger Hayes             Thomas Achelis         Peter Hehir
az IPRA elnöke          a CERP elnöke          az ICO elnöke
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin